**KISKŐRÖS VÁROS POLGÁRMESTERE**

### ELŐTERJESZTÉS

(a Képviselő-testület 2022. március 04-i rendkívüli ülésére)

**TÁRGY:** **KISKŐRÖS VÁROS HELYI ÉPÍTÉSI SZABÁLYZATÁRÓL ÉS SZABÁLYOZÁSI TERVÉRŐL SZÓLÓ 18/2015. (IX.10.) ÖNKORMÁNYZATI RENDELET MÓDOSÍTÁSA**

A Képviselő-testület a 10/2022. számú határozatával a város településrendezési eszközeinek módosítását kezdeményezte a Kiskőrös 2711 hrsz-on nyilvántartott kivett sporttelep rendeltetésű ingatlan területén a meglévő jégpálya bővítése miatt az építési hely meghatározásának pontosítására tekintettel, melynek célja, hogy az építészeti tervek összhangba kerüljenek a telek adottságaival.

Az építési hely korrekciójára tekintettel, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Kormányrendelet (a továbbiakban: Kormányrendelet) 32. § (6a) bekezdés c) pontjának cc) alpontja alapján a településrendezési eszközök módosítása állami főépítészi eljárás keretében került lefolytatásra.

Az eljárás keretében az egyes tervek, illetve programok környezeti vizsgálatáról szóló 2/2005. (I. 11.) Korm. rendelet vonatkozó szabályai alapján az illetékes szakhatóságok véleményezték, hogy a hatáskörükbe tartozó környezet- vagy természetvédelmi szakterületet illetően várható –e jelentős környezeti hatás, szükséges –e környezeti vizsgálati eljárás lefolytatása. A véleményező szakhatóságok nem tartották indokoltnak a környezeti vizsgálati eljárás lefolytatását.

A partnerségi egyeztetés, a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 15/2017. (VII.13.) számú önkormányzati rendelete, a Kormányrendelet szabályai, valamint a veszélyhelyzet ideje alatt a veszélyhelyzettel összefüggő átmeneti szabályokról szóló 2021. évi XCIX. törvény 157. §-a értelmében a munkaközi tájékoztatás, elektronikus úton és az elkészült tervezetnek az önkormányzat honlapján való közzétételével megtörtént. A véleményezési időszak leteltét követően a partnerségi egyeztetést a polgármester lezárta. A véleményezési eljárás lezárása után a dokumentáció a végső szakmai véleményezés céljából megküldésre került az állami főépítészi hatáskörében eljáró Bács-Kiskun Megyei Kormányhivatal Állami Főépítészi Iroda (6000 Kecskemét, Deák Ferenc tér 3.) részére.

A Bács-Kiskun Megyei Kormányhivatal Állami Főépítészi Iroda BK/AFI/193-4/2022. számú záró szakmai véleménye – előterjesztés melléklete - egyetértő, a módosítást jogszerűnek ítélte meg és javasolja annak képviselő-testület általi elfogadását.

**Kiskőrös, 2022. március 02.**

 **Domonyi László s.k.,**

 **polgármester**

**Kiskőrös Város Önkormányzat**

**Képviselő-testületének**

**…./2022. (……) önkormányzati rendelete**

**Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.)**

**önkormányzati rendelet módosításáról**

(Tervezet)

Kiskőrös Város Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 38. § (2) bekezdés a-c) pontjaiban biztosított jogkörében eljáró Bács-Kiskun Megyei Kormányhivatal Állami Főépítésze, Bács-Kiskun Megyei Kormányhivatal Környezetvédelmi és Természetvédelmi Főosztály, Kiskunsági Nemzeti Park Igazgatóság, Bács-Kiskun Megyei Katasztrófavédelmi Igazgatóság, Alsó-Duna-Völgyi Vízügyi Igazgatóság, Bács-Kiskun Megyei Kormányhivatal Népegészségügyi Főosztály Népegészségügyi Osztály, Honvédelmi Minisztérium Állami Légügyi Főosztály, Bács-Kiskun Megyei Kormányhivatal Kecskeméti Járási Hivatala, Közlekedési és Fogyasztóvédelmi Főosztály Útügyi Osztály, Bács-Kiskun Megyei Kecskeméti Járási Hivatal Hatósági Főosztály Építésügyi és Örökségvédelmi Osztály, Bács-Kiskun Megyei Kormányhivatal Élelmiszerlánc-Biztonsági és Földhivatali Főosztály, Bács-Kiskun Megyei Kormányhivatal Agrárügyi Főosztály Erdőfelügyeleti Osztály, Honvédelmi Minisztérium Hatósági Hivatal, Jász-Nagykun-Szolnok Megyei Kormányhivatal Hatósági Főosztály Bányászati Osztály, Nemzeti Média- és Hírközlési Hatóság Hivatala, Országos Atomenergia Hivatal, Budapest Főváros Kormányhivatala, Bács-Kiskun Megyei Önkormányzat, Akasztó, Dunapataj, Harta, Kaskantyú, Kecel, Soltvadkert, Tabdi Önkormányzata, valamint a Kiskőrös Város Önkormányzata Képviselő-testületének településfejlesztéssel, településrendezéssel és településkép érvényesítéssel összefüggő partnerségi egyeztetés helyi szabályairól szóló 19/2017. (IX.19.) önkormányzati rendelete 3. §-a szerinti partnerek véleményének kikérésével, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

**1. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 1. melléklete helyébe az 1. melléklet lép.

**2. §**

Ez a rendelet a kihirdetését követő napon lép hatályba.